OpenLLM-France/wikimedia huggingface dataset:
# Amiltzu

Amiltzu Aralarko mendilerroan dagoen mendi bat da. Mendilerro hau hegomendebaldetik ixten du. Agauntza labarraren gainean altxatzen da. Gertu dituen Malkorburu, Maltzarreta eta Marumendi bezala, pagadiz josia du tontorra. Honegatik, tontorretik ez dago inongo ikuspegi argirik.

## Irispideak
### Kaxetatik

Kaxetatik P.R. -GI-6 abiatzen da, Lareoko urtegira. Bide hau, Amiltzuren tontorretik gertu amaitzen da. Tontorpean, bidezidorra alde batera utzi, eta, pagadian sartuz, eta igoera laburrean, tontorrera iristen da.

### Urkillagatik

Urkillagatik, Lareoko urtegira doan bidea hartu behar da eta, Zaldarreta inguruan, non, borda bat dagoen, Kaxetako bidean aipaturiko P.R.a hartu behar da, non bidearekin batzen den. Hegoalderanzko norantza hartuz, tontorrera iristen da.

## Kanpo estekak

* Datuak: Q12253364
# Amin Maalouf

Amin Maalouf (arabieraz: أمين معلوف‎; Beirut, 1949ko otsailaren 25a) libanoar idazlea da, frantsesez idazten duena.

## Biografia

Bere familia Libanoko mendialdeko Ain-Abou herrikoa zen. Amaren familia katolikoa eta frankofonoa zen. Aitak, jatorriz komunitate melkitakoa bazen ere, heziketa protestante eta ingelesa izan zuen . Amaren nahikariz, Aminek Jesusen Konpainiaren ikastetxe frantsesean ikasi zuen. Ondoren Beiruteko Unibertsitate frantsesean soziologia ikasketak egin zituen.
An-Nahar egunkarian lan egin zuen. Nazioarteko atalaren arduraduna zela, 60 estatu baino gehiagotan ibili zen, tartean Etiopia, Somalia, Bangladesh eta Vietnamen . Azken honetan Saigoneko batailaren lekuko izan zen. 1976an Libanoko gerra hasi zelarik, Parisera erbesteratu zen eta oraindik han bizi da. Jeune Afrique astekariko erredaktore-burua izana da. Les croisades vues par les Arabes liburuaren arrakastari esker, 1985etik idazteari ekin zion buru-belarri.
Maaloufen obran bere bizipenak nabarmentzen dira: bere arbasoen jatorri anitza, hizkuntza eta erlijio ezberdinekin izan duen harremana, komunitateen arteko gatazkak eta erbestealdia. Les Identités meurtrières (Nortasun hiltzaileak) liburuan, etnia, hizkuntza edo erlijio baten izenean, gizakiak elkar hiltzera eramaten dituen eromena salatzen du.
Berak idatzia da hau:
| « | Nik arrazagatiko gorrotoa eta diskriminazioa gaitzesten ditut. Turkiarra nuen aita, eta armeniarra ama, eta gorrotoaren kontra bat egin zutelako lortu zuten elkarrekin bizitzea. Haiengatik jaso dut nik hori. Hori da nire aberria. Nazismoari, Frantzia inbaditu zuenean ez, Alemania inbaditu zuenean hartu nion amorrua. | » |

## Lanak
### Eleberriak

* Léon l'Africain (1986)
* Samarcande (1988). (Maisons de la Presse Saria)
* Les Jardins de lumière (1991)
* Le premier siècle après Béatrice (1992)
* Le Rocher de Tanios (1993ko Goncourt Saria)
* Les Échelles du Levant (1996)
* Le Périple de Baldassare (2000). (2000ko Jacques Audiberti-ville d’Antibes Saria).
* Les désorientés (2012).

### Saiakera liburuak

* Les croisades vues par les Arabes (1983)
* Les Identités meurtrières (1998)
* Origines (2004)
* Le Dérèglement du monde (2009)

### Opera libretoak

* L'Amour de loin (2000), Kaija Saariahorena.
* Adriana Mater (2004), Kaija Saariahorena.
* La Passion de Simone (2006), Kaija Saariahoren oratorioa.
* Émilie (2010), Kaija Saariahorena.

## Ikus, gainera

* Frantsesezko literatura

## Kanpo estekak

* Amin Maaloufen webgunea, aminmaalouf.org
* Datuak: Q115243
* Multimedia: Amin Maalouf / Q115243
# Alfa (enpresa)

Alfa Eibarren egoitza nagusia duen elkarte industrial metalurgikoa da. Armagintzan ere aritu bazen ere, Hego Euskal Herrian josteko makinak egiteagatik hartu zuen fama.
1920ko urriaren 28an, UGT eta PSOEk bultzatua, "Sociedad Anónima Cooperativa Mercantil y de Producción de Armas de Fuego, Alfa" izeneko kooperatiba sortu zuten Kirikixuanekuan. Krisialdiak bultzatua, 1925etik aurrera josteko makinak egiteari ekin zion eta laster lortu zuen arrakasta. Hain inportante bilakatu zen ezen Eibarren honela abesten baitzuten:
| « | Egiten da bizikleta, josteko makiña laster egingo degu automobila. | » |
Hala ere 1980ko hamarkadako krisialdiak merkatu berriak bilatzera bultzatu zion eta egun mikrourtze egiten du gehien.

## Kanpo estekak

* Webgune ofiziala
* Datuak: Q3755041
* Multimedia: Alfa (company) / Q3755041
# Alfa (hizkia)

Alfa (batzuetan alpha) alfabeto grekoaren lehen letra da. Α (larriz) eta α (xehez) idazten da.

## Erreferentziak

* ↑ [http://www.euskaltzaindia.net/dok/plazaberri/2013/uztaila/letra_grekoak_araututa.pdf Alfabeto grekoaren letren euskarazko izenak arautu ditu Euskaltzaindiak]

## Kanpo estekak

* Datuak: Q9887
* Multimedia: Alpha (letter) / Q9887
# Alfa Centauri

Alfa Centauri, eguzkiarengandik gertuen dagoen izar sistema da, haien artean, batez beste, 4,36 argi-urteetako distantzia dago.
Hiru izarrez osatutako sistema da eta Centaurus konstelazioan dago. 1752. urtean, Nicolas Louis de Lacaillek, izar bikoitza zela konturatu zen.

## Alfa Centauri sistema

Sistemako hiru izarrak, interakzio grabitatorioari esker loturik mantentzen dira, haien artean bira eginez. Alfa Centauri A, eguzkia bezala, izar horien motakoa da. Alfa Centauri B, berriz, K motako izarra da. Bi izar hauek, haien artean orbitatzen dute eta haien orbitak 80 urte irauten du. Hirugarren izarra, Proxima Centauri da, nano gorri bat, eta aurreko bi izarren inguruan orbitatzen du, baina oso distantzia handira, bere orbitak, gutxi gorabehera milioi bat urte iraun baitezake. Gainera, oso tamaina txikiko izar gorria da eta potentzia handiko teleskopio batekin ikus daiteke, soilik.

## Planetak

Badaude zantzuak pentsatzeko hiru izar hauen artean badagoela planetaren bat.

## Erreferentziak

* ↑ (Ingelesez) «Twin Earths may lurk in our nearest star system.»
* ↑ (Ingelesez) Demory, Brice-Olivier; Ehrenreich, David; Queloz, Didier; Seager, Sara; Gilliland, Ronald; Chaplin, William J.; Proffitt, Charles; Gillon, Michael (et ál.). (2015-3-25). «Hubble Space Telescope search for the transit of the Earth-mass exoplanet Alpha Centauri Bb».

## Kanpo estekak

* Datuak: Q12176
* Multimedia: Alpha Centauri / Q12176
# Alfa desintegrazio

Alfa desintegrazioa atomo batek alfa partikula bat igortzen duen desintegrazio erradioaktiboa da. Alfa desintegrazioaren ondorioz, atomoaren masa-zenbakia 4 unitate gutxiago eta zenbaki atomikoa 2 unitate gutxiago izatera igarotzen da. Adibidez:
    $^{2}_{92}^{38}{\hbox{U}}\;\to \;^{2}_{90}^{34}{\hbox{Th}}\;+\;_{2}^{4}{\hbox{He}}^{2+},$
nahiz eta, normalean, honela idazten den:
    $^{238}{\hbox{U}}\;\to \;^{234}{\hbox{Th}}\;+\;\alpha .$
(Bigarren forma hobetsi da, lehen forma elektrikoki desorekatua dagoelako. Funtsean, nukleoak berehala galtzen ditu bi elektroi helio-katioi ionizatua neutralizatzeko.)
Alfa partikula helio-4 nukleo baten berdina da, eta biek masa-zenbaki eta zenbaki atomiko bera dute.
Alfa desintegrazioa, izatez, fisio nuklear bat da: atomo gurasoa bi alaba produktutan zatitzen da. Desintegrazio-mota hau, funtsean, tunel kuantikoaren bidez azal daitekeen prozesu bat da. Beta desintegrazioan ez bezala, alfa desintegrazioaren indar eragilea indar nuklear bortitza da.
Alfa partikulen energia zinetiko tipikoa 5MeV-koa da (hau da, bere energia osoaren ≈%0,13) eta bere abiadura 15.000 km/s-koa. Masa erlatiboki handia, +2-ko karga eta abiadura erlatiboki txikia duenez, beste atomo batzuekin elkarrekin eta bere energia galtzeko joera dauka eta, beraz, airean zentimetro gutxi batzuk besterik ez ditu egiten.
Lurrean dagoen heliorik gehiena uranioa edo torioa daukaten lurrazpiko metaketen alfa desintegrazioan sortzen da. Gas naturala erauzten denean helioa lurrazalera iristen da.

## Ikus, gainera

* Beta desintegrazio

## Erreferentziak

* ↑ Suchocki, John. Conceptual Chemistry, 2007. Page 119.

## Kanpo estekak

* Datuak: Q179856
* Multimedia: Alpha decay / Q179856
# Alfa Romeo GT

Alfa Romeo GT kirol-autoa Alfa Romeo italiar auto-fabrikatzaileak ekoiztu du 2003tik 2010era. GT 2003ko martxoan aurkeztu zen Genevako Nazioarteko Automobil Erakusketan eta 2004ko urtarrilean jarri zen salgai Italiako merkatuan. Alfa Romeo GTren aurkariak BMW 3 Saila Coupé, Toyota Celica, Audi TT eta Mercedes-Benz CLK klasea ziren.

## Kanpo estekak

* www.km77.com Alfa Romeo GT Coupé-ri buruzko orria
* www.km77.com Alfa Romeo GT 1.9 JTDri buruzko orria
* Datuak: Q1130996
* Multimedia: Alfa Romeo GT / Q1130996
# Alfa (argipena)

Alfa edo Alpha hitzak esanahi zenbait ditu:
* alfa edo alpha, alfabeto grekoko lehen hizkia da, $\alpha$ idazten da;
* Alfa, Eibarko enpresa;
* Fisikan,
** alfa erradiazioa,
** alfa desintegrazioa;
* Alpha Centauri izarra;
* DEC Alpha konputagailu arkitektura;
* Alpha ekaitz tropikala;
* Antropologian, alfa, animalia sozialen talde batean besteen nagusitzat hartzen dena (alfa arra, alfa emea, ...).
* Alpha, AEBetako Michigan estatuko herria.
* Cronbachen alpha, estatistika arloko kontzeptua, $\alpha$ alpha hizki grekoaz irudikatzen dena.
# Alfa Andromedae

Alfa Andromedae (α And / α Andromedae) Andromeda konstelazioko izarrik distiratsuena da. Pegasusen ipar-mendebaldean dago. Alpheratz eta Sirrah izena ere ematen zaio. Pegasusekin ere batzen denez Delta Pegasi (δ Peg) moduan ere izendatzen da.
Lurrarekiko 97 argi urtetara dago eta 2,2ko magnitudea duen izar binario urdin-txuria da. Bi izarretik bat bestea baino 10 aldiz handiagoa da. Biak aldi berean ikusita Eguzkia baino 200 aldiz distiratsuagoak dira eta euren tenperatura 13.000 kelvinekoa da.

## Kanpo estekak

* Datuak: Q13039
* Multimedia: Alpha Andromedae / Q13039
# Amanda Bynes

Amanda Laura Bynes (Thousand Oaks, Kalifornia, 1986ko apirilaren 3a) estatubatuar aktore ohia da. 1990eko eta 2000ko hamarkadetan telebistan eta filmetan antzezteagatik ezaguna da.
2010ean antzezteari utzi zion mendekotasun-arazoak tarteko.

## Filmografia
### Filmak

| Urtea | Izenburua | Rola |
| 2002 | Big Fat Liar | Kaylee |
| 2003 | Charlotte's Web 2: Wilbur's Great Adventure | Nellie (ahotsa) |
| 2003 | What a Girl Wants | Daphne Reynolds |
| 2005 | Robotak | Piper Pinwheeler (ahotsa ingelesezko bertsio originalean) |
| 2005 | Love Wrecked | Jenny Taylor |
| 2006 | She's the Man | Viola Hastings |
| 2007 | Hairspray | Penny Pingleton |
| 2007 | Sydney White | Sydney White |
| 2010 | Easy A | Marianne Bryant |

### Telebista

| Urtea | Izenburua | Rola | Oharrak |
| 1996–2000 | All That | Hainbat rol | 3–6. denboraldiak |
| 1997–1999 | Figure It Out | Panelista | 1–4. denboraldiak |
| 1998 | Blue's Clues | Bere burua | Atala: "Blue's Birthday" |
| 1999 | Arli$$ | Crystal Dupree | Atala: "Our Past, Our Present, Our Future" |
| 1999–2002 | The Amanda Show | Aurkezlea / hainbat rol | |
| 2000 | Crashbox | Robot arrosa | Atala: "Amanda Bynes" |
| 2000 | Double Dare 2000 | Bere burua | 2 ataletan; lehiakidea |
| 2001 | The Drew Carey Show | Sketch aktorea | Atala: "Rock 'n' Roll Comedy Hour" |
| 2001 | The Nightmare Room | Danielle Warner | Atala: "Don't Forget Me" |
| 2001–2002 | Rugrats | Taffy (ahotsa) | 9. denboraldia |
| 2002–2006 | What I Like About You | Holly Tyler | |
| 2008 | Family Guy | Anna | Ahotsa; Atala: "Long John Peter" |
| 2008 | Living Proof | Jamie | Telebistako filma |
* Datuak: Q212002
* Multimedia: Amanda Bynes / Q212002
# Amancio Amaro

Amancio Amaro Varela (Coruña, 1939ko urriaren 16a - Madril, 2023ko otsailaren 21a) espainiar futbolari eta entrenatzailea izan zen.
El Brujo ezizena jarri zioten. Real Club Deportivo de la Coruña eta Real Madril taldeekin jokatu zuen eta Europako Futbol Kopa irabazi zuen 1966an.
42 partida jokatu zituen Espainiako futbol selekzio nazionalarekin eta 1964ko Europako Futbol Txapelketa irabazi zuen.
2022an Real Madrileko ohorezko presidente izendatu zuten.

## Palmaresa

Real Madril
* Espainiako Futbol Liga: 1962–63, 1963–64, 1964–65, 1966–67, 1967–68, 1968–69, 1971–72, 1974–75, 1975–76
* Espainiako Futbol Kopa: 1969–70, 1973–74, 1974–75
* Europako Kopa: 1965–66
Espainia
* Europako Futbol Txapelketa: 1964
Banakoa
* Pitxitxi saria: 1968–69, 1969–70

## Kanpo estekak

* Datuak: Q453653
* Multimedia: Amancio Amaro / Q453653
# Amanda Borden

Amanda Borden (Cincinnati, Ohio, 1977ko maiatzaren 10a) AEBetako gimnasta artistikoa da. 1996an txapeldun olinpikoa izan zen taldekako lehiaketan.

## Kirolari ibilbidea
### 1994

1994ko Munduko Dortmundeko txapelketan, zilarra irabazi zuen taldekako lehiaketan, Errumaniaren atzetik (urrea) eta Errusiaren aurretik (brontzea).

### 1996

1996ko Atlantako (Estatu Batuak) Olinpiar Jokoetan urrea eskuratu zuen taldeen arteko lehiaketan, Errusiaren (zilarra) eta Errumaniaren (brontzea) aurretik. Taldekideak: Amy Chow, Dominique Dawes, Shannon Miller, Dominique Moceanu, Jaycie Phelps eta Kerri Strug izan ziren.

## Erreferentziak

* ↑ Amanda Borden. .

## Kanpo estekak

* Datuak: Q963622
# Amanda (Ohio)

Amanda Ohioko herri bat da. Fairfield konderrian kokatua dago. 2010ean 737 biztanle zituen, 0,78 kilometro koadrotan banatuta.

## Ikus, gainera

* Fairfield konderria

## Kanpo estekak

* Datuak: Q453735
* Multimedia: Amanda, Ohio / Q453735
# Amanda Acedo

Amanda Acedo Suberviola (Torres del Río, 1959ko abenduaren 13a) PSNko politikaria da.
Nafarroako Unibertsitatean zuzenbidean lizentziaturik, 1983tik Tafallako udaleko idazkaria da. 2003ko hauteskundez geroztik Nafarroako Parlamentuko kidea da.
# Amancio Prada

Amancio Prada (Dehesas, Bierzo, 1949ko otsailaren 3a -) abeslari eta musikari leondarra da.
Gaztelaniaz ez ezik, Bierzokoa denez galizieraz ere abesten du. Inspirazio iturri ditu, besteak beste, Rosalia de Castro, Federico García Lorca, Agustín García Calvo eta San Joan Gurutzekoa.

## Diskografia

* Vida e morte (1974)
* Rosalía de Castro (1975)
* Caravel de caraveles (1976)
* Lelia Doura (1977)
* Cántico espiritual (1977, lehenengo bertsioa)
* Canciones de amor y celda (1979)
* Canciones y soliloquios (1983)
* De la mano del aire (1984)
* Dulce vino de olvido (1985)
* Sonetos del amor oscuro (1986)
* A dama e o cabaleiro (1987)
* Navegando la noche (1988)
* Trovadores, místicos y románticos (1991)
* Cántico espiritual (1991, bigarren bertsioa)
* Emboscados (1994)
* Rosas a Rosalía (1997)
* Tres poetas en el círculo (1998)
* Cántico espiritual (1998, hirugarren bertsioa)
* De mar e terra (1999)
* Escrito está (2001)
* Canciones del alma (2002)
* Sonetos y canciones de Federico García Lorca (2004)
* Hasta otro día, Chicho (2005)

## Kanpo estekak

* Amancio Pradaren webgunea
* Datuak: Q2989395
* Multimedia: Amancio Prada / Q2989395
# Alpha (Minnesota)

Alpha Minnesotako hiri bat da. Jackson konderrian kokatua dago. 2010ean 116 biztanle zituen, 0,44 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q2333978
# Alpha Condé

Alpha Condé (Boké, Ginea Frantsesa, 1938ko martxoaren 4a) gineatar politikaria da, Gineako Errepublikako presidentea 2010eko abenduaz geroztik.

## Bizitza

Alpha Condé Bokén jaio zen 1938ko martxoaren 4an, mandinga etniako familia batean. Lehen ikasketak Konakryn egin ondoren, Frantziara joan zen bigarren hezkuntza egitera. Parisen Soziologiako lizentzia eta Zuzenbide Publikoko doktoregoa lortu zituen.
1990eko hamarkadaren hasieran itzuli zen Gineara. Gineako Herriaren Batzarra oposizioko alderdiaren burua zela, Lansana Conté presidentearen aurka lehiatu zen 1993ko eta 1998ko bozetan. Azken hauteskunde horien ostean atxilotua izan zen, gobernua ezegonkortzen saiatzea leporaturik. 1999an bost urteko espetxe zigorra ezarri bazioten ere, 2001ean utzi zuten aske.
2010eko presidentetzarako hauteskundeak irabazi zituen, botoen % 52,5 jasota; abenduan hartu zuen kargua. 2011ko uztailean, militar talde batek bi aldiz eraso egin zion haren egoitzari, estatu kolpe saiakera batean. 2015ean berriro hautatua izan zen, botoen % 58rekin. 2017ko urtarrilaren 30ean, Txadeko Idriss Déby ordeztu zuen Afrikako Batasuneko buru gisa, eta 2018ko urtarrilaren 28ra arte egon zen postuan; Paul Kagame Ruandako presidentea izan zuen ondorengo.
2020ko urrian, hirugarren aldiz nagusitu zen presidentetzarako hauteskundeetan, botoen % 59,4 bildurik. Oposizioak ez zituen emaitzak onartu.
2022ko abenduaren 9an, AEBetako Ogasunak ustelkeria ekintzen eta giza eskubideen urraketen aurkako zigorren xede diren berrogei pertsona baino gehiagoren zerrenda argitaratu zuen. Atzerriko Aktiboen Kontrolerako Bulegoaren (OFAC) helburuen artean, Ogasun Departamentuko finantza-kontroleko organoa Alpha Condé da..

## Erreferentziak

* ↑ Guinea's Alpha Conde confirmed presidential poll winner. BBC News, 2010eko abenduak 3, bbc.com (Noiz kontsultatua: 2020-12-22).
* ↑ Gineako presidentearen egoitzari eraso egin diote. Berria, 2011ko uztailak 20, berria.eus (Noiz kontsultatua: 2020-12-22).
* ↑ Guinea’s Condé wins re-election in disputed presidential vote. France24, 2015eko urriak 17, france24.com (Noiz kontsultatua: 2020-12-23).
* ↑ Alpha Conde re-elected in vote dismissed by opposition. Africa News, 2020-10-24, africanews.com (Noiz kontsultatua: 2020-12-22).

## Kanpo estekak

* Datuak: Q4413
* Multimedia: Alpha Condé / Q4413
# Alpha Oumar Djalo

Alpha Oumar Djalo (Paris, 1996ko irailaren 15a) frantziar judo borrokalari bat da.
2024ko Udako Olinpiar Jokoetan urrezko domina lortu zuen talde mistoko proban. 2023ko Europako Judo Txapelketan brontzezko domina bat irabazi zuen -81 kg kategorian.

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris | 01 ! | Talde mistoa |
| Europako Txapelketa ||||
| Urtea | Lekua | Domina | Kategoria |
| 2023 | Montpellier | 03 ! | –81 kg |

## Erreferentziak

* ↑ «Alpha Oumar Djalo - Judo» L’Équipe (web.archive.org) 2024-08-05 (Noiz kontsultatua: 2024-08-06).
* ↑ (Frantsesez) «Alpha Oumar Djalo» Jeux Olympiques Paris 2024.
* ↑ (Ingelesez) «Alpha Oumar Djalo Judoka» JudoInside (web.archive.org) 2024-02-27 (Noiz kontsultatua: 2024-08-06).

## Ikus, gainera

* Judoa 2024ko Udako Olinpiar Jokoetan

## Kanpo estekak

* (Ingelesez) Alpha Oumar Djalo International Judo Federation
* Datuak: Q66987186
# Alpha (New Jersey)

Alpha New Jerseyko borough bat da. Warren konderrian kokatua dago. 2010ean 2.369 biztanle zituen, 4,33 kilometro koadrotan banatuta.

## Ikus, gainera

* Warren konderria

## Kanpo estekak

* Datuak: Q1093442
* Multimedia: Alpha, New Jersey / Q1093442
# Alpha (Vangelis)

Alpha Vangelis greziar musikagileak konposatutako abesti bat da. 1976an Albedo 0.39 diskoaren barnean kaleratu zen.

## Kanpo estekak

* Vangelisen Alpha abestia entzungai
* Datuak: Q12253228
# Alpha (filma)

Alpha, 2018ko Albert Hughes estatubatuar zinema zuzendariak eta Daniele Sebastian Wiedenhaupt gidoilariak idatzitako abentura film bat da. Kodi Smit-McPhee eta Jóhannes Haukur Jóhannesson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Goi paleolitoa, Europa, duela 20.000 urte. Keda (Kodi Smit-McPhee) gazteak bere tribuko eliteko talde batekin batera bere lehenbiziko ehiza saioan parte hartzen du, baina basakatu handi batek eraso egin, zauritu eta gainontzekoek hiltzat joko dute. Esnatzean, Keda ahul eta bakarrik topatuko da, horregatik bakarrik bizirauten ikasi eta naturaren laztasun eta ankerkerian barna bere tribura itzultzeko bidea topatu beharko du. Bere taldeak lagatako otso batek lagundurik, hasieran nerabeak otsoa alboan gogoz kontra eduki arren, azkenean biak elkarlanean jardun eta negu gorrian etxera iztultzeko arrisku eta oztopo ugari gainditu beharko dituzte.

## Aktoreak

* Kodi Smit-McPhee: Keda
* Jóhannes Haukur Jóhannesson: Tau
* Natassia Malthe: Rho
* Leonor Varela: Xamana
* Jens Hultén: Xi
* Mercedes de la Zerda: Nu
* Spencer Bogaert: Kappa

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q23899903
# Alpha (Illinois)

Alpha Illinoiseko herri bat da. Henry konderrian kokatua dago. 2010ean 671 biztanle zituen, 0,83 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q2557618
* Multimedia: Alpha, Illinois / Q2557618
# Alpha (Michigan)

Alpha Michigango herri bat da. Iron konderrian kokatua dago. 2010ean 145 biztanle zituen, 2,44 kilometro koadrotan banatuta.

## Ikus, gainera

* Iron konderria

## Kanpo estekak

* Datuak: Q3079860
* Multimedia: Alpha, Michigan / Q3079860
# Alpha Flight

Alpha Flight, Marvel Comics komiki argitaletxearen superheroi talde bat da. Kanadako superheroiez osatutako taldea da, AEBetako Avengers superheroi talde nafusiaren nolabaiteko parekidea. John Byrnek sortu eta lehenbiziko aldiz The Uncanny X-Men komiki liburuaren 120. zenbakian agertu zen (1979ko apirila), Wolverine kanadar jatorriko superheroiaren iraganeko zati bezala. Alpha Flight (1983-1994) komiki liburu bilduma ere izan zuen.
Taldea honako superheroiek osatzen zuten: Aurora, Guardian, Marrina, Northstar, Puck, Sasquatch, Shaman, Snowbird, Talisman eta Vindicator.

## Kanpo estekak

* Alpha Flight, Marvel Comics unibertsoa (Ingelesez)
* Datuak: Q281762
# Alpha Oumar Konaré

Alpha Oumar Konaré (Kayes, Frantziar Sudan, 1946ko otsailaren 2a) Maliko 4. presidentea izan zen.
Irakaslea lanbidez, laster sartu zen politikan. 1978an Moussa Traorék ministro izendatu zuen. 1992an presidentetzerako hauteskundeak irabazi zituen eta 1996an berriz aukeratu zuten. Demokraziaren zaharberritzeagatik, tuareg matxinadaren kudeaketagatik eta herrialdearen deszentralizazioagatik nabarmendu zen. Bere agintaldiko gertakari aipagarrienen artean daude Bamakon Modibo Keitaren memoriala sortu izana eta Moussa Traoréri heriotza-zigorra kommutatu izana.
2021eko irailean, Alpha Oumar Konaré, urgentziaz ospitaleratu zuten Marokon Rabateko Cheikh Zaid ospitalean.
* Datuak: Q313239
* Multimedia: Alpha Oumar Konaré / Q313239
# Alfredo Cristiani

Alfredo Félix Cristiani Burkard (San Salvador, 1947ko azaroaren 22a) salvadortar politikaria da. El Salvadorko presidentea izan zen 1989-1994 bitartean.

## Bizitza

Eskuin muturreko ARENA alderdiko kide egin zen 1984an, eta hurrengo urtean alderdiko presidente hautatu zuten. Parlamentari izan zen 1985az geroztik, eta ARENAren presidentegai 1989ko hauteskundeetan. Irabazi egin zituen, eta El Salvadorko estatuburu izan zen 1994 arte. Bere agintepean izenpetu zen (1991ko abendua) Gobernuaren eta FMLNko gerrillaren arteko bake-hitzarmena, hamabi urteko gerra zibilaren ondoren. El Salvador eta Hondurasen arteko mugaren inguruko liskarra ere negoziazio bidez konpondu zuen (1992).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q365374
* Multimedia: Alfredo Cristiani / Q365374
# Alfredo Catalani

Alfredo Catalani (Lucca, 1854ko ekainaren 19a - Milan, 1893ko abuztuaren 7a) italia musikagilea izan zen.
Milango kontserbatorioan ikasi zuen eta estilo tradizionaleko operak konposatu zituen. Gaur egun, Lorrley eta Wally operekin gogoratzen da.

## Operak

* La falce, Milan, 1875eko uztailaren 19a
* Elda, Turin, 1880ko urtarrilaren 31
* Dejanice, Milan, 1883ko martxoaren 17a
* Edmea, 1886ko otsailaren 27a
* Loreley, Turin, 1890eko otsailaren 16a
* La Wally, Milan, 1892ko urtarrilaren 20a

## Obra sinfonikoak

* Sinfonia a piena orchestra, 1872
* Il Mattino, sinfonia romantica, 1874
* Ero e Leandro, poema sinfonico, Milan, 1885eko maiatzaren 9a

## Kanpo estekak

* Datuak: Q352722
* Multimedia: Alfredo Catalani / Q352722
# Alfredo Chaves (Espírito Santo)

Alfredo Chaves Brasilgo udalerri bat da, Espírito Santo estatuan kokatua. 13.955 biztanle ditu 615,791 km²ko eremuan.

## Ikus, gainera

* Espírito Santo

## Kanpo estekak

* Datuak: Q596538
* Multimedia: Alfredo Chaves / Q596538